กองกำลังโกดส์

กองกำลังโกดส์ (, ) เป็นหน่วยหนึ่งในกองพิทักษ์ปฏิวัติอิสลามของอิหร่าน มีความเชี่ยวชาญด้านการสงครามนอกแบบและปฏิบัติการข่าวกรองทางทหาร ในฐานะผู้รับผิดชอบปฏิบัติการนอกประเทศ กองกำลังโกดส์ได้สนับสนุนตัวแสดงที่ไม่ใช่รัฐ (non-state actor) ในหลายประเทศ เช่น กลุ่มฮิซบุลลอฮ์ในเลบานอน, กลุ่มฮะมาสและกลุ่มญิฮาดอิสลามปาเลสไตน์ในฉนวนกาซาและเวสต์แบงก์, กลุ่มฮูษีในเยเมน, กองกำลังอาสาสมัครชีอะฮ์ในอิรัก, ซีเรีย และอัฟกานิสถาน เป็นต้น

นักวิเคราะห์ประเมินว่ากองกำลังโกดส์มีสมาชิก 10,000–20,000 คน กองกำลังโกดส์รายงานตรงต่ออะลี คอเมเนอี ผู้นำสูงสุดของอิหร่าน และมีพลตรี กอเซม โซเลย์มอนี เป็นผู้บัญชาการจนกระทั่งเขาถูกลอบสังหารในปฏิบัติการโจมตีทางอากาศของสหรัฐที่ท่าอากาศยานนานาชาติแบกแดดเมื่อวันที่ 3 มกราคม พ.ศ. 2563 พลจัตวา เอสมออีล กอออนี ได้รับการแต่งตั้งให้เป็นผู้บัญชาการสืบต่อจากเขาในวันเดียวกัน

อ้างอิง 

กองกำลังโกดส์
กองพิทักษ์ปฏิวัติอิสลาม
องค์การที่สหรัฐระบุว่าเป็นผู้ก่อการร้าย
องค์การที่แคนาดาระบุว่าเป็นผู้ก่อการร้าย
องค์การที่ถูกระบุว่าเป็นผู้ก่อการร้ายในเอเชีย
กลุ่มสนับสนุนรัฐบาลในสงครามกลางเมืองซีเรีย
กลุ่มต่อต้านไอซิลในซีเรีย
กลุ่มต่อต้านไอซิลในอิรัก
หน่วยงานความมั่นคงอิหร่าน
กองกำลังพิเศษของอิหร่าน
ความสัมพันธ์ระหว่างประเทศของประเทศอิหร่าน